Cannock
Store norske leksikon,Geografi,Verdens geografi,Europa,Storbritannia og Nord-Irlands geografi
Cannock er en by i Storbritannia, England, Staffordshire, ved Shoal Hill, 25 kilometer nord for Birmingham. Byen er adminstrasjonssenter for Cannock Chase-distriktet. Den hadde 29 018 innbyggere i 2011.
Området var tidligere et kongelige jaktområde, men er nevnt i Domesday Book allerede i 1086. Det var et landbruksområde inntil kullindustrien ekspanderte kraftig på slutten av 1800-tallet og forskjellige industribedrifter ble etablert. Den siste kullgruven ble nedlagt i 1993, og det finnes ikke lenger tungindustri i byen. Mange av innbyggerne i Cannock pendler til omkringliggende byer for å arbeide.